ન્યુ યોર્કઃ ગુજરાતી કલાને નવી નવી જગ્યાએ લઈ જવાના નવતર ઉદ્દેશથી મેલા આર્ટ્સ કનેક્ટ દ્વારા ગરબા360ને ન્યુ યોર્કના આઇકોનિક ડાન્સ પાર્ટી મિડસમર નાઇટ સ્વિંગ સિરીઝ તરીકે લિન્કન સેન્ટરમાં યોજવામાં આવ્યા હતા. ધ સા ડાન્સ કંપની દ્વારા આયોજિત આ કાર્યક્રમમાં ગુજરાતી ફોક ગરબા ડાન્સને પરંપરાગત રીતે સુંદર રજૂઆત કરવામાં આવ્યા હતા. વરસાદના કારણે કાર્યક્રમની મોડી શરૂઆત થઈ હોવા છતાં હીના પટેલ અને રોહન શેઠે 500થી વધારે લોકોને દોઢિયું, ત્રણ તાળી અને રાસ શીખવાડ્યા હતા. કશ્યપ જાની અને ફ્રેન્ડ્સનું બેન્ડ, ડીજે સનીના તાલે ખેલૈયાઓ ગરબા રમ્યા હતા.